SOCIALNA AKADEMIJA

Ulica Janeza Pavla II. 13

1000 Ljubljana

V Ljubljani, 10. junij 2014

SPOROČILO ZA JAVNOST

**TEDEN DRŽAVNOSTI »Država smo ljudje«**

**Naj dan državnosti ne bo le en dan, niti ne en teden, ampak vse leto!**

Na Socialni akademiji vas vabimo, da skupaj z nami praznujete **dan državnosti** in to cel teden prej. V ta namen smo pripravili zanimive dogodke in aktivnosti, ki smo jih združili v **Teden državnosti**.

Slovenci 25. junija praznujemo dan državnosti. Na ta dan obeležujemo spomin na 25. junij 1991, ko smo Slovenci dobili to, kar smo si želeli že stoletja – svojo samostojno in demokratično državo.

Opažamo, da smo Slovenci v 23 letih premalo razvili državljansko in domovinsko kulturo. Včasih se celo zazdi, kot da si države ne zaslužimo. Socialna akademija je zato v **Tednu državnosti** namenila čas in prostor, kjer bomo lahko državljanke in državljani skupaj razmišljali o našem odnosu do domovine, in kar je najpomembneje, postali bolj zavedni državljani.

Teden državnosti bo potekal **od 16. do 20. junija 2014**. V tem času se bodo odvili različni dogodki in dejavnosti, katerih namen je prispevati k:

* spodbujanju pripadnosti slovenski državi,
* zavedanju, da ljudje tvorimo in soustvarjamo državo,
* prevzemanju odgovornosti za stanje, ki vlada v naši državi, in iskanju skupnih rešitev,
* spodbujanju posameznikov za prevzemanje odgovornosti za svoje življenje in za družbo prihodnosti,
* spodbujanju k udejstvovanju posameznikov v socialnih, političnih, kulturnih in ekonomskih sferah družbe.

**Program dogodkov, ki se bo odvil v tem času:**

**Ponedeljek, 16. 6. 2014**

* Vse najboljše, Slovenija! Aktivnost poteka po mestu Ljubljana
* Učimo se spominjanja in sprave!? Predstavitev in pogovor
* Mnenja z mero, okrogla miza s pogostitvijo

**Torek, 17. 6. 2014**

* Izkustveno vodenje po kapeli Našega Gospoda

**Sreda, 18. 6. 2014**

* Otvoritev knjižne zbirke Vodim, torej sem! Sproščen pogovor z avtorji in pogostitev

**Četrtek, 19. 6. 2014**

* Premiera videospotov, ogled videospotov in praznovanje s pogostitvijo

**Petek, 20. 6. 2014**

* Skočimo ven!, Sproščen pogovor z gosti in piknik, zaključena skupina

Več na <http://socialna-akademija.si/teden-drzavnosti-drzava-smo-ljudje/>

Socialna akademija je nevladna organizacija, katere poslanstvo je mlade in odrasle spodbujati na poti njihovega odgovornega državljanstva in udejstvovanja v (civilni) družbi. Njena osrednja dejavnost je prirejanje različnih izobraževalnih dogodkov, razvijajo pa tudi svoj multimedijski center in izdajajo knjige. Prepoznavni projekti: Socialni teden, Backpack Journalisem, Vodim, torej sem!, 10 ključnih stvari. Več na http://socialna-akademija.si/.

Kontaktna oseba:

Anita Novak, vodja projekta Teden državnosti

[anita@socialna-akademija.si](mailto:anita@socialna-akademija.si)

Tel. št.: 051 893 060